CELEX: 62017TN0033
Language: sl
Date: 2017-01-20 00:00:00
Title: Zadeva T-33/17: Tožba, vložena 20. januarja 2017 – Amicus Therapeutics UK in Amicus Therapeutics/EMA

3.4.2017   
            
            
               SL
            
            
               Uradni list Evropske unije
            
            
               C 104/51
            
         Tožba, vložena 20. januarja 2017 – Amicus Therapeutics UK in Amicus Therapeutics/EMA
   (Zadeva T-33/17)
   (2017/C 104/72)
   Jezik postopka: angleščina
   
      Stranke
   
   
      Tožeči stranki: Amicus Therapeutics UK Ltd (Gerrards Cross, Združeno kraljestvo) in Amicus Therapeutics, Inc. (Cranbury, New Jersey, Združene države) (zastopniki: L. Tsang, J. Mulryne, Solicitors, in F. Campbell, Barrister)
   
      Tožena stranka: European Medicines Agency (EMA)
   
      Predlogi
   
   Tožeči stranki Splošnemu sodišču predlagata, naj:
   
               —
            
            
               odločbo, ki je bila 14. decembra 2016 posredovana tožečima strankama, o razkritju poročila o klinični študiji AT1001-011 v skladu z Uredbo 1049/2001/ES, razglasi za nično;
            
         
               —
            
            
               podredno, odločbo vrne tožeči stranki, da jo ta ponovno obravnava po tem, ko strankama omogoči, da podata svoja stališča na posamične dele klinične študije, ki jih je treba pred razkritjem prikriti; in
            
         
               —
            
            
               toženi stranki naloži plačilo pravnih in drugih stroškov v zvezi s to zadevo.
            
         
      Tožbeni razlogi in bistvene trditve
   
   Tožeča stranka v utemeljitev tožbe navaja dva tožbena razloga.
   
            
               1.
            
            
               S prvim tožbenim razlogom se trdi, da za zadevno poročilo o klinični študiji velja splošna domneva zaupnosti za namene člena 4(2) Uredbe 1049/2001 ob upoštevanju: (i) sistema in pogojev upoštevne sektorske zakonodaje EU; (ii) obveznosti institucij EU, da spoštujejo zahteve iz člena 39(3) Sporazuma o trgovinskih vidikih pravic intelektualne lastnine; in (iii) pomembnosti temeljne pravice do zasebnosti in temeljne lastninske pravice tožečih strank.
            
         
            
               2.
            
            
               Z drugim tožbenim razlogom se, podredno, trdi, da bi bil edini pravno sprejemljivi rezultat pravilnega tehtanja v skladu s členom 4(2) Uredbe 1049/2001 sprejetje odločbe o nerazkritju zadevne klinične študije ob upoštevanju: (i) močnega zasebnega interesa tožečih strank za izognitev razkritju glede na destruktivni učinek, ki bi ga tako razkritje imelo na temeljno lastninsko pravico in temeljno pravico do podjetništva; in (ii) povsem nejasnega in splošnega interesa za razkritje, za katero ni zadostnega javnega pritiska.